Diari Oficial de la Generalitat Valenciana


Sumari del DOGV 2973, del 17-04-1997 (1997/6790)

ORDRE d'1 d'abril de 1997, del conseller d'Economia, Hisenda i Administració Pública, per la qual es convoquen dues beques per a postgraduats.
----------------------------------------------------------------------------------------------------------------------------------------------

### Dades del document

Número de DOGV
:   2973

Data del DOGV
:   17-04-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/6790


Data del document
:   01-04-1997

Organisme emissor
:   Conselleria d'Economia, Hisenda i Administració Pública

Tipus de document
:   Ordre

Anàlisi jurídica

ORDRE d'1 d'abril de 1997, del conseller d'Economia, Hisenda i Administració Pública, per la qual es convoquen dues beques per a postgraduats.  
La Direcció General d'Economia té entre les seues competències la promoció del desenvolupament regional, un instrument del qual són les ajudes públiques.   
Amb la finalitat de contribuir a la formació d'especialistes en ajudes públiques, resulta oportú convocar concurs públic per a l'adjudicació de dues beques per a postgraduats.  
En virtut de les facultats que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià  
ORDENE  
Primer  
Convocar un concurs públic per a la concessió de dues beques de postgraduats per a realitzar pràctiques professionals en la Direcció General d'Economia, les beques del qual estan detallades en l'annex I.  
Segon   
Les beques es regiran pel que disposen les bases de la convocatòria i el Decret 108/1992, de 6 de juliol, del Govern Valencià.  
Tercer  
L'import de les beques serà finançat a càrrec del capítol IV, línia 4.04, codi comptable 1406 del programa 612.10 del pressupost de la Conselleria d'Economia, Hisenda i Administració Pública de la Generalitat Valenciana per a 1997, per una quantia màxima de tres milions sis-centes mil pessetes (3.600.000 PTA).  
València, 1 d'abril de 1997  
El conseller d'Economia, Hisenda i Administració Pública,  
JOSÉ LUIS OLIVAS MARTÍNEZ   
ANNEX I  
Bases de la convocatòria de beques per a la realització de pràctiques professionals en la Direcció General d'Economia de la Generalitat Valenciana  
1. Objecte  
Les beques tenen per objecte completar la formació pràctica de postgraduats en matèria d'ajudes públiques.  
2. Requisits  
Podran concursar totes aquelles persones que es troben en possessió del títol de llicenciat en Ciències Econòmiques i Empresarials.  
Es consideraran mèrits preferents:  
- Experiència en temes relacionats amb ajudes públiques.  
- Formació específica en matèria d'anàlisi financera i viabilitat d'empreses.  
- Expedient acadèmic.  
- Coneixements d'informàtica.  
- Coneixements d'idiomes comunitaris i valencià.  
3. Duració, dotació i pagament de les beques  
La duració de les beques serà des de la data d'adjudicació fins al 31 de desembre de 1997, si bé s'estableix la possibilitat d'una pròrroga automàtica pels mesos que resten fins a completar l'any de gaudiment, sempre condicionat a l'existència de crèdit suficient en el pressupost de despeses de l'exercici següent. Així mateix, si les pràctiques realitzades ho aconsellen, a proposta de la Direcció General d'Economia, les beques podran prorrogar-se, a fi d'acabar les tasques en curs.  
La condició de becari no genera cap relació laboral amb la Generalitat Valenciana.  
Les beques estaran dotades amb 150.000 pessetes mensuals cadascuna, amb un import total màxim d'1.800.000 pessetes, tenint en consideració el període de benefici d'un any.  
L'import de les beques es pagarà mensualment, després de la certificació de la Direcció General d'Economia.  
4. Formalització i termini de les sol·licituds  
Les sol·licituds es formalitzaran en el model d'instància que figura en l'annex II i aniran dirigides al director general d'Economia. Podran presentar-se en el Registre General de la Conselleria d'Economia, Hisenda i Administració Pública, carrer del Palau, 14, 46451 València, o per qualsevol dels mitjans establits en l'article 38.4 de la Llei 30/1992, de 26 de desembre, de Règim Jurídic de les Administracions Públiques i del Procediment Administratiu Comú.  
El termini de presentació serà de 15 dies hàbils, a comptar de l'endemà de la publicació d'aquesta ordre en el Diari Oficial de la Generalitat Valenciana.  
Les sol·licituds hauran de dur adjunta la documentació següent:  
a) Currículum del sol·licitant.  
b) Certificat de l'expedient acadèmic (original o fotocòpia compulsada) de l'aspirant, amb les qualificacions de tots els cursos i on conste la data d'obtenció del títol superior, emés pel centre on l'aspirant haja cursat els seus estudis.  
c) Fotocòpia compulsada del document nacional d'identitat.  
d) Fotocòpies compulsades dels certificats que acrediten l'experiència laboral o en pràctiques.  
e) Fotocòpies compulsades dels certificats de cursos i seminaris que acrediten la formació específica relacionada en la base segona, i dels coneixements d'informàtica.   
f) Fotocòpies compulsades dels títols que acrediten els coneixements en valencià i idiomes comunitaris.  
g) Declaració jurada de no tenir relació laboral i de no gaudir de cap altra beca.  
h) Qualsevol altres documents que acrediten la possessió de títols o mèrits professionals o acadèmics que vulguen al·legar.  
5. Procés de selecció  
Per a l'examen de les sol·licituds de beques es constituirà una comissió d'avaluació, presidida pel director general d'Economia, i en formaran part:  
- La cap del servei de Promoció del Desenvolupament Regional.  
- El cap del servei d'Anàlisi, Avaluació i Programació Econòmica.  
- La secretària general administrativa de la Conselleria d'Economia, Hisenda i Administració Pública.  
- Un tècnic de la Direcció General d'Economia, que actuarà com a secretari.  
La valoració dels candidats s'efectuarà d'acord amb el barem següent:  
1. Expedient acadèmic, de 0 a 8 punts.  
2. Experiència professional en temes relacionats amb ajudes públiques, de 0 a 3 punts.  
3. Formació específica en matèria d'anàlisi financera i viabilitat d'empreses, de 0 a 3 punts.  
4. Coneixements d'informàtica, de 0 a 2 punts.  
5. Idiomes comunitaris i valencià, de 0 a 2 punts.  
6. Prova escrita, de 0 a 6 punts.  
7. Entrevista, de 0 a 4 punts.  
El procés de selecció tindrà les fases següents:  
1.ª La comissió avaluarà els mèrits de cada sol·licitant d'acord amb la documentació aportada.  
2.ª Es convocarà els sol·licitants que superen els sis punts en la fase 1.ª per a la realització d'una prova escrita, sobre un tema relacionat amb l'anàlisi financera i viabilitat d'empreses.  
3.ª La comissió d'avaluació cridarà a l'entrevista els qui en les fases 1.ª i 2.ª anteriors superen els 10 punts.  
Una vegada acabat el procés de selecció, la comissió elaborarà una proposta de concessió de beques que contindrà la relació de beneficiaris. Aquesta proposta podrà contenir una borsa de reserva prioritzada, d'acord amb la puntuació obtinguda, per a cobrir les vacants que puguen produir-se per renuncia o abandó i, si escau, per a la concessió de noves beques, si en el present exercici es produeix ampliació de la dotació pressupostària destinada a aquesta finalitat.  
6. Concessió  
Les beques seran concedides per resolució del conseller d'Economia, Hisenda i Administració Pública, a proposta de la comissió d'avaluació, en el termini màxim de tres mesos a partir de l'endemà de l'acabament de presentació de sol·licituds.  
Una vegada transcorregut aquest termini, sense haver-se adjudicat, produirà l'efecte de la desestimació presumpta de les sol·licituds presentades.  
La resolució de concessió serà publicada en el Diari Oficial de la Generalitat Valenciana.  
7. Obligacions dels becaris  
Els becaris realitzaran els estudis i les pràctiques que els siguen encomanades pel Servei de Promoció del Desenvolupament Regional de la Direcció General d'Economia.  
Les pràctiques es desenvoluparan a València.  
Seran obligacions dels becaris:  
1. Acceptar i complir les normes establides en l'articulat d'aquesta convocatòria, les que s'establisquen en acceptar per escrit la beca i les instruccions que, durant el període de vigència d'aquesta, reben de les persones que designe la Conselleria per a supervisar l'activitat del becari.  
2. Començar el gaudiment de la beca dins del termini que se'ls assenyale i desenvolupar la seua tasca, sense que cap altre compromís impedisca o dificulte el compliment ininterromput de les obligacions contretes.  
3. Les activitats que siguen necessàries per al compliment dels objectius previstos.  
4. Realitzar una memòria sobre els coneixements i experiències obtinguts en les seues pràctiques en l'administració pública.  
Amb la finalitat de donar cobertura sanitària a les persones adjudicatàries de les beques, se subscriurà una pòlissa amb una empresa privada.  
8. Incidències posteriors a la concessió  
Les incidències que sorgisquen durant el període de gaudiment de les beques seran resoltes en expedient contradictori pel director general d'Economia, i aquestes podran ser revocades en el cas d'incompliment de les obligacions per part dels becaris.  
ANNEX II  
(Model d'instància de sol·licitud de beca)  
(Nom i cognoms) ..., DNI núm. \_, amb domicili a ..., carrer ..., número \_, codi postal ..., telèfon \_  
EXPOSE  
Que, convocades beques per a postgraduats per la Direcció General d'Economia de la Conselleria d'Economia, Hisenda i Administració Pública, i reunint els requisits exigits en aquesta, accepte en tots els seus termes les bases d'aquesta convocatòria i adjunte la documentació següent:  
- Fotocòpia compulsada del document nacional d'identitat.  
- Currículum.  
- Certificat de l'expedient acadèmic (original o fotocòpia compulsada).  
- Fotocòpies compulsades dels certificats que acrediten l'experiència laboral o en pràctiques.  
- Fotocòpies compulsades dels certificats de cursos i seminaris que acrediten la formació específica relacionada en la base segona, i dels coneixements d'informàtica.   
- Fotocòpies compulsades dels títols que acrediten els coneixements en valencià i idiomes comunitaris.  
- Declaració jurada de no tenir relació laboral i de no gaudir de cap altra beca.  
SOL·LICITE  
Que es tinga per admesa aquesta instància amb la seua documentació a l'efecte de la convocatòria de les beques.  
València, ... d \_ de 1997  
(Firma de la persona interessada)  
Direcció General d'Economia  
CONSELLERIA D'ECONOMIA,  
HISENDA I ADMINISTRACIÓ PÚBLICA